Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13304

2. Megjegyzés. - A DME-nek az MLS-el való együttes telepítéséről a “C”- Melléklet 7.16 pontjában, valamint a “G”- Melléklet 5. pontjában van útmutató segédanyag megadva. Ez az útmutató anyag magyarázza meg részletekre kiterjedően azokat a végrehajtandó megfelelő lépéseket, amelyekkel megelőzhető a különböző nulla távolság kijelzése akkor, amikor egy MLS-el társítottan telepített DME/P és ILS-el társítottan telepített DME/N szolgálja ki ugyanazt a futópályát. 3.5.4.5 Pontosság 3.5.4.5.1 DME/N. A válaszadó nem járulhat hozzá plusz, vagy mínusz 1 mikro-szekundumnál (150 m (500 láb)) többel az általános rendszer-hibához. ‡3.5.4.5.2 DME/N. Egy valamilyen leszállási berendezéshez kapcsolt válaszadó nem járulhat hozzá plusz, vagy mínusz 0,5 mikro-szekundumnál (75 m (250 láb)) többel az általános rendszer-hibához. 3.5.4.5.3 DME/P - FA (végső megközelítési) mód 3.5.4.5.3.1 1. Pontossági szabvány. A válaszadó nem járulhat hozzá plusz, vagy mínusz 10 méternél (plusz, vagy mínusz 33 lábnál) nagyobb értékű útvonal-követési hibával (PFE) és plusz, vagy mínusz 8 méternél (plusz, vagy mínusz 26 lábnál) nagyobb értékű kormányzási elmozdulási zaj hibával (CMN) az általános rendszer-hibához. 3.5.4.5.3.2 2. Pontossági szabvány. A válaszadó nem járulhat hozzá plusz vagy mínusz 5 méternél (plusz, vagy mínusz 16 lábnál) nagyobb értékű útvonal-követési hibával (PFE) és plusz, vagy mínusz 5 méternél (plusz, vagy mínusz 16 lábnál) nagyobb értékű kormányzási elmozdulási zaj hibával (CMN) az általános rendszer-hibához. 3.5.4.5.4 DME/P - IA (kezdeti megközelítési) mód. A válaszadó nem járulhat hozzá plusz, vagy mínusz 15 méternél (plusz, vagy mínusz 50 lábnál) nagyobb értékű útvonal-követési hibával (PFE) és plusz, vagy mínusz 10 méternél (plusz, vagy mínusz 33 lábnál) nagyobb értékű kormányzási elmozdulási zaj hibával (CMN) az általános rendszer-hibához. 3.5.4.5.5 Ajánlás. - Amikor a DME egy MLS irányszög-adó berendezéssel együtt van telepítve, akkor a fenti pontosságnak magába kell foglalni az impulzus távolsági tűréshatárok miatti első impulzus detektálási hibát is. 3.5.4.6 Hatékonyság 3.5.4.6.1 A válaszadó válaszadási hatékonyságának legalább 70 százalékosnak kell lenni a DME/N, valamint a DME/P (a kezdeti megközelítési [IA] módban) berendezéseknél és 80 százalékosnak a 2007/70/II. szám DME/P (végső megközelítési [FA] módban) berendezésnél az összes olyan válaszadó értéknél, amikor a válaszadó terhelése megfelel a korábbi 3.5.3.5 pontban megadott terhelésnek, és a minimális érzékenységi szintje megfelel a fenti 3.5.4.2.3.1, valamint a 3.5.4.2.3.5 pontban meghatározottaknak. Megjegyzés. - A válaszadó válaszadási hatékonyságának értékelésénél számításba kell venni a DME holtidejét és a felügyelő rendszer funkció által létrejövő terhelést. 3.5.4.6.2 A válaszadó holtideje. A válaszadót üzemen kívüli állapotba kell állítani egy érvényes kérdező dekódolás bekövetkezése után általában egy 60 mikro-szekundumot nem meghaladó időtartamra. Az olyan különleges esetekben, amikor a válaszadó telepítésének földrajzi helye olyan, hogy az nem-kívánt reflexiós problémákat hoz létre, akkor a holtidőt meg lehet növelni, de csak avval a minimális mértékkel, ami ahhoz szükséges, hogy lehetővé váljon a visszaverődések elnyomása a DME/N berendezéseknél és a DME/P berendezések IA (kezdeti megközelítési) módjában. 3.5.4.6.2.1 A DME/P berendezés kezdeti megközelítési (IA) módjának holtideje nem zavarhatja a végső megközelítési (FA) módú csatornát és viszont. 3.5.4.7 A felügyelő és vezérlő rendszer 3.5.4.7.1 Minden egyes válaszadó berendezés telepítési helyén megfelelő eszközöket kell biztosítani az üzemelő válaszadó berendezés automatikus felügyeletére és vezérlésére. 3.5.4.7.2 A DME/N felügyelő rendszerének működése 3.5.4.7.2.1 Abban az esetben, ha az alábbi, a 3.5.4.7.2.2 pontban leírt körülmények bármelyike előfordul, a felügyelő rendszernek a következőket kell végrehajtania:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes